stanford-oval/wikipedia huggingface dataset:
ศรนารายณ์ ส.สมหมาย
ประวัติ

ศรนารายณ์ มีชื่อจริงคือ จักรพันธ์ ผิวขำ เกิดที่อำเภอดอนสัก จังหวัดสุราษฎร์ธานี เริ่มหัดชกมวยครั้งแรกเมื่ออายุ 10 ปีที่ค่าย ม.ขนอม และมีครูมวยคนแรกชื่อครูเกรียงศักดิ์ ซึ่งเป็นผู้ตั้งชื่อให้แก่เขาว่า ศรนารายณ์ ม.ขนอม เนื่องด้วยเป็นชื่อเดียวกับลูกศิษย์คนหนึ่งของเขาซึ่งมีรูปร่างผอมสูงเหมือนจักรพันธ์ที่มีฝีมือเก่งมากแต่เสียชีวิตไปก่อน และจักรพันธ์เองก็ชอบชื่อนี้ โดยเขาได้ใช้ชื่อดังกล่าวเข้าแข่งขันแถวบ้านประมาณ 50 ครั้ง ก่อนจะย้ายมายังค่าย ส.อัญชลี ที่อ้อมน้อย โดยใช้ชื่อ ศรนารายณ์ ส.อัญชลี เข้าแข่งประมาณ 10 ครั้ง แล้วเขาก็ได้รับการมอบตัวให้มาอยู่ในการดูแลของสารวัตรชูชีพ ตะโฉ เมื่อครั้งที่มีอายุประมาณ 17 ปีและเป็นช่วงที่กำลังสร้างชื่อ จากนั้น 4 ปี ทางสารวัตรชูชีพได้มีภารกิจการงานเพิ่มขึ้น อีกทั้งนักมวยในค่ายมีเพียงศรนารายณ์อยู่คนเดียว สารวัตรชูชีพจึงได้มอบศรนารายณ์ให้แก่สมหมาย สกุลเมตตา เข้ามาดูแลแทน
ศรนารายณ์เป็นนักมวยไทยที่เข้าแข่งขันในรายการสำคัญหลายรายการ อาทิ วันที่ 11 ธันวาคม พ.ศ. 2554 ศรนารายณ์เข้าแข่งขันคู่เอกศึกมวยไทย 7 สี โดยได้พบกับขุนศึกเล็ก อ.ขวัญเมือง ที่ซึ่งศรนารายณ์เคยชกมา 3 ครั้งและไม่เคยชนะ ทว่าจากการแข่งขันครั้งดังกล่าวศรนารายณ์เป็นฝ่ายชนะคะแนนขาด
วันที่ 12 กุมภาพันธ์ พ.ศ. 2555 ศรนารายณ์เข้าแข่งขันคู่เอกรายการศึกมวยไทย 7 สี โดยได้พบกับเกาะช้าง ลากูนยิม ซึ่งศรนารายณ์เป็นฝ่ายแพ้น็อกในยกที่สี่ ส่วนในวันที่ 25 กรกฎาคม ศรนารายณ์เข้าแข่งขันในคู่เอกของรายการศึก ส.สมหมาย ที่เวทีมวยราชดำเนิน และเป็นฝ่ายชนะคะแนนเพชรเงินทอง ผ่องจำเนียร จากนั้น ในวันที่ 9 กันยายน ศรนารายณ์เข้าแข่งขันรายการศึก ส.สมหมาย + วันนิติศาสตร์ ที่เวทีมวยราชดำเนิน โดยได้พบกับจตุจักร ศักดิ์หอมศีล วันที่ 3 ตุลาคม ศรนารายณ์เข้าแข่งขันคู่เอกศึก ส.สมหมาย ณ เวทีมวยราชดำเนิน ซึ่งศรนารายณ์เป็นฝ่ายชนะคะแนนต่อยอดมงคล เมืองสีมา วันที่ 8 พฤศจิกายน ศรนารายณ์เข้าแข่งขันคู่เอกนำรายการศึก ส.สมหมาย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อลำน้ำมูล ศักดิ์ชัยโชติ วันที่ 29 พฤศจิกายน ศรนารายณ์เข้าแข่งขันคู่เอกนำรายการศึกจารุเมือง ที่เวทีมวยราชดำเนิน โดยได้พบกับคู่ชกอย่างเพชรสีนิล พยัคฆ์สุพรรณ ซึ่งศรนารายณ์เป็นฝ่ายชนะคะแนนขาด
ปัจจุบัน ศรนารายณ์มีค่าตัวที่ 4 หมื่นบาท และเป็นนักศึกษาของมหาวิทยาลัยรัตนบัณฑิต
สถิติการชก

| 0 | 1 | 2 | 3 | 4 | 5 |
| --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ |

| 11 ธ.ค. 2554 | ชนะ | ขุนศึกเล็ก อ.ขวัญเมือง | ศึกมวยไทย 7 สี | เวทีมวย 7 สี | ชนะคะแนน |

| 12 ก.พ. 2555 | แพ้ | เกาะช้าง ลากูนยิม | ศึกมวยไทย 7 สี | เวทีมวย 7 สี | แพ้น็อกยก 4  |

| 25 ก.ค. 2555 | ชนะ | เพชรเงินทอง ผ่องจำเนียร | ศึก ส.สมหมาย | เวทีมวยราชดำเนิน | ชนะคะแนน |

| 3 ก.ย. 2555 |  | จตุจักร ศักดิ์หอมศีล | ศึก ส.สมหมาย + วันนิติศาสตร์ | เวทีมวยราชดำเนิน |  |

| 3 ต.ค. 2555 | ชนะ | ยอดมงคล เมืองสีมา | ศึก ส.สมหมาย | เวทีมวยราชดำเนิน | ชนะคะแนน |

| 8 พ.ย. 2555 | แพ้ | ลำน้ำมูล ศักดิ์ชัยโชติ | ศึก ส.สมหมาย | เวทีมวยราชดำเนิน | แพ้คะแนน |

| 29 พ.ย. 2555 | ชนะ | เพชรสีนิล พยัคฆ์สุพรรณ | ศึกจารุเมือง | เวทีมวยราชดำเนิน | ชนะคะแนน |

| 24 ธ.ค. 2555 | แพ้ | มนต์ดำ ศ.วีระพล | วันสถาปนา 67 ปีเวทีราชดำเนิน | เวทีมวยราชดำเนิน | แพ้คะแนน |
ระเบียงภาพ

ศรนารายณ์ไหว้ครู 4 ทิศ
ขณะทำพิธีไหว้ครู
นัดชิงชัยกับมนต์ดำ ศ.วีระพล
แหล่งข้อมูลอื่น

ศรนารายณ์ ส.สมหมาย ที่เฟซบุ๊ก
จักรพันธ์ ผิวขำ ที่เฟซบุ๊ก
ในศึกวันสถาปนา 67 ปี เวทีราชดำเนิน
วัดชมภูเวก

| วัดชมภูเวก |
| --- | --- |
อุโบสถหลังเก่าและใหม่

ที่ตั้ง: ซอยนนทบุรี 33 ถนนนนทบุรี 1 ตำบลท่าทราย อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระครูสมุห์สุทธิพงษ์ สิริวฑฺตโน
 สถานีย่อยพระพุทธศาสนา
วัดชมภูเวก เป็นวัดราษฎร์สังกัดคณะสงฆ์มหานิกายในตำบลท่าทราย อำเภอเมืองนนทบุรี จังหวัดนนทบุรี
ประวัติ

สันนิษฐานชาวมอญ ที่ลี้ภัยจากพม่าในสมัยกรุงศรีอยุธยาตอนปลายประมาณ พ.ศ. 2300 โบราณสถานแห่งแรกคือ พระมุเตา (เจดีย์แบบมอญ) สร้างราว พ.ศ. 2225 ถัดมาใน พ.ศ. 2460 ได้ทำการบูรณะสร้างพระมุเตาให้สูงใหญ่กว่าเดิมและสร้างเจดีย์รายที่มุมพระมุเตาทั้งสี่ของฐาน ต่อมาได้มีการสร้างวัดขึ้นในชื่อ วัดชมภูเวก อันหมายถึง ขอสรรเสริญเนินสูงที่มีความวิเวก (เงียบสงบ) วัดแห่งนี้ได้ขึ้นทะเบียนเป็นโบราณสถานของชาติเมื่อวันที่ 14 พฤษภาคม พ.ศ. 2517
อาคารเสนาสนะ

อุโบสถหลังเดิมทรงมหาอุด จัดเป็นรูปแบบสถาปัตยกรรมแบบวิลันดา อยู่หลังเจดีย์ที่มีรูปแบบเดียวกับเจดีย์ที่เมืองหงสาวดี ปลายผนังสอบเข้าเพื่อรับน้ำหนักแทนเสา ด้านหน้ามีพาไลหน้าบันประดับปูนปั้นลายดอกพุดตานกลางดอก เป็นเครื่องถ้วยลายครามและเบญจรงค์ ซุ้มประตูและหน้าต่างเป็นปูนปั้นลายพฤกษาบนผนังทั้งสี่ด้านมีภาพจิตรกรรมสีฝุ่นผสมกาวตามแบบอยุธยาตอนกลาง ฝีมือช่างสกุลนนทบุรีในยุคนั้นแสดงเรื่องราวทศชาติชาดกและพุทธประวัติโดยมีรูปพระแม่ธรณีบีบมวยผมในท่วงท่าที่อ่อนช้อยงดงามอยู่ในซุ้มเรือนแก้วยอดแหลม กรมศิลปากรยกย่องและรับรองว่าเป็นแบบอย่าง ภาพเขียนแม่พระธรณีที่งดงามที่สุดในโลก
อุโบสถหลังใหม่ ลักษณะเป็นทรงไทย สร้างเมื่อปี พ.ศ. 2520 เป็นลักษณะทรงไทยใต้ถุนสูง 2 ชั้น หลังคาลดหลั่น 3 ชั้น มีช่อฟ้า ใบระกา และหางหงส์ หน้าบัน ซุ้มหน้าต่าง และประตูประดับด้วยกระจก จิตรกรรมฝาผนังภายในอุโบสถหลังใหม่นี้ เป็นภาพเขียนเกี่ยวกับเรื่องราวพุทธประวัติ ตามบานประตูหน้าต่างเขียนลายเทพพนม เป็นที่ประดิษฐานพระประธานศิลปะสุโขทัยและพระพุทธรูปยืนอีก 2 องค์
พระมุเตา หรือ เจดีย์ทรงมอญ มีเจดีย์รายที่มุมพระมุเตาทั้งสี่ของฐาน นอกจากนั้นได้สร้างเจดีย์อีกสององค์ด้านหลังพระมุเตาเพื่อบรรจุอัฐธาตุอดีตเจ้าอาวาส ส่วนพระมุเตาสันนิษฐานว่าสร้างเพื่อบรรจุพระบรมธาตุ
วิหาร ตั้งอยู่หลังอุโบสถเก่า มีลักษณะคล้ายอุโบสถหลังเก่ามีขนาดไล่เลี่ยกัน แต่ผนังวิหารเป็นแนวตั้งตรง หลังคาไม่มีกันสาด ไม่มีพาไล มีประตูทางด้านหน้าและหลัง หน้าบันและซุ้มประตูหน้าต่างประดับด้วยลวดลายปูนปั้นพันธ์พฤกษาแบบลายฝรั่ง ลายดอกพุดตานหรือดอกโบตั๋น
วัดมีเสาหงส์อันเป็นเอกลักษณ์ของวัดมอญ
พระมุเตา
จิตรกรรมฝาผนังพระแม่ธรณีบีบมวยผม
สมเด็จพระราชินีนาถงาไว โฮโน อิเทโป

| สมเด็จพระราชินีนาถงาไว โฮโน อิเทโป |
| --- | --- |

พระมหากษัตริย์แห่งชาวมาวรี
ครองราชย์: 5 กันยายน พ.ศ. 2567 - ปัจจุบัน
รัชกาลก่อนหน้า: สมเด็จพระราชาธิบดีตูเฮอิเตีย ปากี
ประสูติ: 13 มกราคม พ.ศ. 2540 (27 ปี) ไวกาโต, นิวซีแลนด์
งาไว โฮโน อิเทโป
พระบรมราชชนก: สมเด็จพระราชาธิบดีตูเฮอิเตีย ปากี
พระบรมราชชนนี: สมเด็จพระราชินีเต อาตาวาอิ
สมเด็จพระราชินีนาถงาไว โฮโน อิเทโป เป็นพระมหากษัตริย์แห่งชาวมาวรี องค์ที่ 8 พระบรมราชสมภพเมื่อ 13 มกราคม พ.ศ. 2540 เป็นพระราชธิดา ของ สมเด็จพระราชาธิบดีตูเฮอิเตีย ปากี กับ สมเด็จพระราชินีเต อาตาวาอิ เสด็จขึ้นครองราชย์เมื่อ 5 กันยายน พ.ศ. 2567 สืบต่อจากพระบรมราชชนก
| ด ค กพระมหากษัตริย์แห่งเมารี |
| --- | --- | --- |
|  โปตาตาอู เต เวโรเวโร  ตาวฮิอาโอ  มาฮูตา ตาวฮิอาโอ  เต ราตา  โคโรกิ มาฮูตา  เต อาตาอิรันกิคาอาฮู  ตูเฮอิเตีย ปากี  งาไว โฮโน อิเทโป  |  โปตาตาอู เต เวโรเวโร  ตาวฮิอาโอ  มาฮูตา ตาวฮิอาโอ  เต ราตา  โคโรกิ มาฮูตา  เต อาตาอิรันกิคาอาฮู  ตูเฮอิเตีย ปากี  งาไว โฮโน อิเทโป  | Te Paki o Matariki |
วัดศรีมหาโพธิ์

วัดศรีมหาโพธิ์ อาจหมายถึง
วัดศรีมหาโพธิ์ (จังหวัดขอนแก่น)
วัดศรีมหาโพธิ์ (จังหวัดชัยภูมิ)
วัดศรีมหาโพธิ์ (จังหวัดเชียงใหม่)
วัดศรีมหาโพธิ์ (จังหวัดนครปฐม)
วัดศรีมหาโพธิ์ (จังหวัดปัตตานี)
วัดศรีมหาโพธิ์ (จังหวัดมหาสารคาม)
วัดศรีมหาโพธิ์ (จังหวัดสกลนคร)
วัดศรีมหาโพธิ์ (จังหวัดสุโขทัย)
วัดศรีมหาโพธิ์ (จังหวัดอ่างทอง)
วัดต้นโพธิ์ศรีมหาโพธิ์ (จังหวัดปราจีนบุรี)
วัดศรีมหาโพธิ์ (จังหวัดมุกดาหาร)
วัดพระธาตุจอมมอญ

| วัดพระธาตุจอมมอญ |
| --- | --- |

ชื่อสามัญ: วัดพระธาตุจอมมอญ, วัดจอมมอญ
ที่ตั้ง: ตำบลบ้านกาศ อำเภอแม่สะเรียง จังหวัดแม่ฮ่องสอน
ประเภท: วัดราษฎร์
นิกาย: มหานิกาย
ความพิเศษ: พระธาตุจอมมอญ
 สถานีย่อยพระพุทธศาสนา
วัดพระธาตุจอมมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน มีเนื้อที่ทั้งหมด 16 ไร่ ปูชนียสถานที่สำคัญคือ พระธาตุจอมมอญ มีงานฉลองในเดือนกรกฎาคมของทุกปี
ประวัติ

วัดพระธาตุจอมมอญมีเจดีย์สำคัญหนึ่งในสี่ของเจดีย์ประจำมุมเมือง ตั้งอยู่บนยอดเขาทางทิศตะวันตกเฉียงเหนือของเมือง จากหลักฐานค้นพบที่กู่คำ สันนิษฐานว่าสร้างในสมัยพระเจ้าแสนเมืองมา กษัตริย์แห่งนครเชียงใหม่ องค์ที่ 7 ราชวงศ์มังราย  โดยให้อุปราช เจ้าแสนคำ เป็นผู้สร้าง ประมาณ พ.ศ. 1935 อัฐิเจ้าแสนคำ ได้บรรจุไว้ที่กู่คำหรือกู่แสนคำ ตั้งอยู่บริเวณ อุโบสถในปัจจุบัน
ราว พ.ศ. 2143 ในสมัยสมเด็จพระนเรศวรมหาราช ชาวไทย ไทใหญ่ มอญ กะเหรี่ยง ละว้า จากพม่ามาเป็นสมัครพรรคพวกให้มาขึ้นกับไทย ประกอบกับกษัตริย์มอญได้หนีข้าศึก  มาตั้งรกรากอยู่บริเวณนี้ จึงได้ช่วยกันบูรณปฏิสังขรณ์พระธาตุจอมมอญ ภายหลังเจดีย์มีสภาพทรุดโทรมเหลือแต่ซากปรักหักพังเป็นหลุม พ.ศ. 2453 โดยการนำของตระกูลกะเหรี่ยง พ่อเฒ่าหม่อนจอนุ แม่หม่อนโยแฮ พิกุล สร้างครอบองค์เก่า
วัดพระธาตุจอมมอญมีสภาพเป็นวัดร้างในเขตป่ารกชัฏ ต่อมามีสถานะเป็นเพียงสำนักสงฆ์ จน พ.ศ. 2525 ชาวบ้านพะมอลอได้อาราธนาพระภิกษุจากวัดพระพุทธบาทตากผ้า จังหวัดลำพูน มาจำพรรษาที่นี่
พ.ศ. 2540 ทางวัดจึงได้สร้างครอบองค์เดิมให้ใหญ่และสูงขึ้น โดยได้บรรจุพระบรมธาตุพระหนุ (ส่วนคาง) และพระอุรังคธาตุ และได้มีการบรรจุพระธาตุแก้วนำมาถวายโดยคุณรัตนาภร จงจิตรนันท์ วัดพระธาตุจอมมอญตั้งเป็นวัดเมื่อวันที่ 17 พฤษภาคม พ.ศ. 2542 มีพระอธิการสวัสดิ์ นริสฺสโร เป็นเจ้าอาวาสรูปที่ 1 ได้รับพระราชทานวิสุงคามสีมาเมื่อวันที่ 22 กันยายน พ.ศ. 2546
วัดศรีรัตนธรรมาราม

| วัดศรีรัตนธรรมาราม |
| --- | --- |

ที่ตั้ง: ตำบลบางโฉลง อำเภอบางพลี จังหวัดสมุทรปราการ
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระวชิรวรคุณ (เสริมพร ธมฺมวโร)
 สถานีย่อยพระพุทธศาสนา
วัดศรีรัตนธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกายสายพระครูวินัยธรมั่น ภูริทตฺโตและเป็นวัดในเครือวัดธรรมมงคลเถาบุญนนทวิหาร ตั้งอยู่ในตำบลบางโฉลง อำเภอบางพลี จังหวัดสมุทรปราการ มีเนื้อที่ทั้งสิ้น 95 ไร่ โดย สมเด็จพระญาณวชิโรดม (หลวงพ่อวิริยังค์ สิรินฺธโร) เป็นเจ้าอาวาสรูปแรก ปัจจุบันมีพระวชิรวรคุณ (เสริมพร ธมฺมวโร) เป็นเจ้าอาวาส
เดิมที่ดินบริเวณนี้เป็นบ่อปลา เมื่อวันที่ 7 มกราคม พ.ศ. 2555 นายชูชาติและนางนภาพร พูลเจริญมีศรัทธาจึงถวายที่ดินให้ สมเด็จพระญาณวชิโรดม (วิริยังค์ สิรินฺธโร)  เจ้าอาวาสวัดธรรมมงคลเถาบุญนนทวิหาร ได้วางศิลาฤกษ์อาคารพรชาติวิหารเมื่อวันที่ 2 มิถุนายน พ.ศ. 2556 และเมื่อวันที่ 5 มกราคม พ.ศ. 2557 วางศิลาฤกษ์ ธรรมสถานสุขภิญญา เขตสังฆาวาส สำหรับใช้เป็นที่พำนักของภิกษุและสามเณร วัดศรีรัตนธรรมารามได้รับอนุญาตตั้งวัดเมื่อวันที่ 15 กุมภาพันธ์ พ.ศ. 2559 ผู้ขออนุญาตสร้างวัดคือ นายสุชาติ พูลเจริญ ต่อมามีพิธีวางศิลาฤกษ์อุโบสถกลางน้ำเมื่อวันที่ 23 มีนาคม พ.ศ. 2560 โดยนายแพทย์ปราเสริฐ ปราสาททองโอสถ เป็นประธานฝ่ายฆราวาส ผู้ออกแบบอุโบสถหลังนี้คือ ประดิษฐ์ บัวน้ำจืด
วัดศรีวารีน้อย

| วัดศรีวารีน้อย |
| --- | --- |


ชื่อสามัญ: วัดศรีวารีน้อย, วัดจรเข้น้อย, วัดใหม่หลวงพ่อฉิม
ที่ตั้ง: ตำบลศีรษะจรเข้ใหญ่ อำเภอบางเสาธง จังหวัดสมุทรปราการ 10570
ประเภท: วัดราษฎร์
นิกาย: มหานิกาย
พระประธาน: หลวงพ่อเสือ
เจ้าอาวาส: พระครูปลัดสุวัฒนกวีคุณ (หลวงพ่อพระมหานิพล สิริธมฺโม ป.ธ.3)
 สถานีย่อยพระพุทธศาสนา
วัดศรีวารีน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะจรเข้ใหญ่ อำเภอบางเสาธง จังหวัดสมุทรปราการ ที่ดินที่ตั้งวัดมีเนื้อที่ 62 ไร่ 89 ตารางวา ปัจจุบันพระครูปลัดสุวัฒนกวีคุณ (หลวงพ่อพระมหานิพล สิริธมฺโม ป.ธ.3) เป็นเจ้าอาวาส
วัดศรีวารีน้อยตั้งวัดเมื่อ พ.ศ. 2441 โดยผู้ใจบุญ ถวายที่ดินให้สร้างวัดแก่พระภิกษุ ฉิม นุชสา เดิมมีนามว่า วัดจรเข้น้อย เพราะวัดอยู่ในเขตติดต่อระหว่างตำบลศีรษะจรเข้น้อยกับตำบลศีรษะจรเข้ใหญ่ ต่อมาในปี พ.ศ. 2461 ได้เปลี่ยนชื่อเป็น "วัดศรีวารีน้อย" แต่ชาวบ้านนิยมเรียกมาแต่เดิมว่า วัดใหม่หลวงพ่อฉิม วัดได้รับพระราชทานวิสุงคามสีมา เมื่อประมาณ พ.ศ. 2461 เขตวิสุงคามสีมากว้าง 20 เมตร ยาว 40 เมตร ได้ผูกพัทธสีมาเมื่อประมาณ พ.ศ. 2461
อาคารเสนาสนะได้แก่ อุโบสถหินอ่อน มณฑป กุฏิ หอฉัน วิหารหลวงปู่ทวด และศาลาสวดพระอภิธรรม ปูชนียวัตถุที่สำคัญ ได้แก่ รูปหล่อหลวงพ่อเสือ หลวงพ่อหมอ และรูปปั้นสมเด็จพระพุฒาจารย์ (โต พฺรหฺมรํสี) และรูปปั้นหลวงปู่ทวดองค์ใหญ่ บริเวณวัดยังมีตลาดน้ำ
ศรสวรรค์ ภู่วิจิตร

| ศรสวรรค์ ภู่วิจิตร |
| --- | --- |

เกิด: ศรสวรรค์ ภู่วิจิตร 16 กุมภาพันธ์ พ.ศ. 2516 (51 ปี) เขตตลิ่งชัน กรุงเทพมหานคร ประเทศไทย
การศึกษา: คณะนิเทศศาสตร์ จุฬาลงกรณ์มหาวิทยาลัย
อาชีพ: ผู้ประกาศข่าว นักแสดง​สมทบ
องค์การ: ช่อง 7 HD
คู่สมรส: โทนี่ มีชัย
บุตร: เอมมี่
ขณะดำเนินรายการร่วมกับศรีสุภางค์ ธรรมาวุธ และวีรศักดิ์ นิลกลัด
ศรสวรรค์ ภู่วิจิตร ชื่อเล่น อาย เกิดวันที่ 16 กุมภาพันธ์ พ.ศ. 2516 เป็นอดีตนักกีฬาว่ายน้ำทีมชาติไทย และปัจจุบัน เธอเป็นพิธีกรรายการข่าวทางช่อง 7 สี
ประวัติ

ศรสวรรค์ ภู่วิจิตร หรือ อาย เกิดวันที่ 16 กุมภาพันธ์ พ.ศ. 2516 ที่เขตตลิ่งชัน กรุงเทพมหานคร เธอเป็นลูกสาวคนสุดท้อง และมีพี่สาว 2 คน ศรสวรรค์เข้ารับการศึกษาระดับมัธยมศึกษา ที่โรงเรียนเขมะสิริอนุสสรณ์, ระดับปริญญาตรี ในเอกวาทวิทยา จุฬาลงกรณ์มหาวิทยาลัย ปี 2536 และปริญญาโท เอกสื่อสารมวลชน ปี 2541
ศรสวรรค์ ภู่วิจิตร เป็นนักกีฬาว่ายน้ำทีมชาติไทยชุดใหญ่ครั้งแรกเมื่ออายุ 14 ปี และเคยเข้าแข่งขันกีฬาโอลิมปิกฤดูร้อน 1992 ที่บาร์เซโลนา
ชีวิตครอบครัว

ศรสวรรค์สมรสกับ โทนี่ มีชัย ซึ่งเป็นผู้ฝึกสอนกอล์ฟ และมีลูกสาวด้วยกันชื่อ น้องเอมมี่
เกียรติประวัติ

เหรียญทอง ประเภทว่ายกบ 100 เมตร ในการแข่งขันกีฬาเยาวชนที่ประเทศฟิลิปปินส์
เหรียญเงิน ประเภทว่ายน้ำ 200 เมตร ในการแข่งขันกีฬาเยาวชน ที่ประเทศฟิลิปปินส์
2 เหรียญทอง ประเภทว่ายกบ 200 เมตร และ 100 เมตร จากการแข่งขันกีฬาซีเกมส์ 1987 ที่ประเทศอินโดนีเซีย
2 เหรียญทอง ซีเกมส์ 1989 ที่ประเทศมาเลเซีย
3 เหรียญทอง ซีเกมส์ 1991 ที่ประเทศฟิลิปปินส์
ผลงาน

พิธีกรรายการเพลง 999 ปี 2535 - 2537 ในเครือบริษัท แกรมมี่ ออกอากาศทางช่อง 9
พิธีกรรายการเจาะสนามทางช่อง 7 สี
บรรยายการแข่งขันกีฬาว่ายน้ำ ในกีฬาซีเกมส์ เอเซียนเกมส์ และโอลิมปิกเกมส์
รายงานสดกับทีมข่าวกีฬา 7 สี
สปอร์ตแฟน ทุกวันพุธและวันศุกร์ คู่กับ อดิสรณ์ พึ่งยา เวลา 12.30 น. ทางช่อง 7 HD
ข่าวกีฬาภาคค่ำ
สะเก็ดข่าว ในข่าวภาคค่ำ ทุกวันจันทร์ถึงวันพุธ เวลา 20.20 น. ทางช่อง 7 HD และ Facebook Fanpage : CH7HD NEWS สะเก็ดข่าว Official
สะเก็ดข่าววันหยุด ทุกวันหยุดนักขัตฤกษ์ เวลา 12.45 น. ทางช่อง 7 HD และ Facebook Fanpage : CH7HD NEWS #สะเก็ดข่าว Official
สะเก็ดข่าว สเปเชี่ยล ทุกวันอาทิตย์ เวลา 11.45 น. ทางช่อง 7 HD และ Facebook Fanpage : CH7HD NEWS #สะเก็ดข่าว Official
สนามข่าว 7 สี ช่วงสนามข่าวกีฬา ทุกวันพุธ เวลา 09.00 น. ทางช่อง 7 HD และ Facebook Fanpage : CH7HD NEWS
เจาะประเด็นข่าว 7 เอชดี ช่วงเจาะประเด็นข่าวกีฬา ทุกวันจันทร์ และวันศุกร์ เวลา 16.35 น. ทางช่อง 7 HD และ Facebook Fanpage : CH7HD NEWS (2564 - 2565)
อาทิตย์ติดข่าว
เจาะสนาม@Midnight คู่กับ พงษ์พิสุทธิ์ ผิวอ่อน และ วรวิตา จันทร์หุ่น ทุกคืนวันอาทิตย์ เวลา 24.00 น. ทางช่อง 7 HD
พิธีกรรายการสปอร์ตแฟน Online ทางช่อง YouTube:Ch7HD, Facebook:Ch7HD ทุกวันจันทร์ พุธ ศุกร์ เวลา 12.00-12.40 น. อดิสรณ์ พึ่งยา, สุฐิตา ปัญญายงค์, วาทิต ตรีครุธพันธุ์ (เริ่มวันที่ 15 เมษายน 2563)
ผลงาน > มิวสิกวีดีโอ

เพลง อย่ายอมแพ้ ของ อ้อม สุนิสา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศรสวรรค์ ภู่วิจิตร
ศรสวรรค์ ภู่วิจิตร ที่อินสตาแกรม
วัตถุที่เป็นไปไม่ได้

วัตถุที่เป็นไปไม่ได้ (รู้จักกันในชื่อ หุ่นที่ทำจริงไม่ได้) เป็นหนึ่งในประเภทของภาพลวงตา โดยใช้รูปสองมิติที่ใช้ระบบการเห็นในการทำให้เกิดรูปทรงสามมิติ
ตัวอย่าง

ลูกบาศก์ที่เป็นไปไม่ได้ – คิดค้นโดยเมาริตส์ กอร์เนลิส แอ็ชเชอร์
บันไดเพนโรส – บันไดที่ผลิตโดยลีโอเนล เพนโรส และโรเจอร์ เพนโรส ลูกชายของเขา เป็นบันไดสองมิติที่มีมุม 90 องศา จะทำให้เกิดบันไดที่ไม่มีที่สิ้นสุด จึงทำให้คนที่เดินนั้นยังคงวนอยู่ที่เดิม
สามเหลี่ยมเพนโรส (ไทรบาร์) – สร้างโดยศิสปกรชาวสวีเดน ออสการ์ รูเทอร์สวาร์ด เมื่อค.ศ.1934 แล้วกลายเป็นที่โด่งดังในคริสตทศวรรษที่1950 โดย โรเจอร์ เพนโรส
สามง่ามที่เป็นไปไม่ได้ (หรือง่ามปีศาจ) – สามง่ามลวงตา ถ้าตามรูปเรื่อยๆ จะมีภาพลวงตาเปลี่ยนจากสามง่ามเป็นสองง่ามตรงที่ตัวง่าม
การก่อสร้างวัตถุที่เป็นไปไม่ได้

ในวิธีการก่อสร้าง "วัตถุที่เป็นไปไม่ได้" นั้น จะต้องสร้างไว้โดยไม่ให้มุมมองและรูปทรงคาดเคลื่อน
มุมมองของสถาปัตยกรรม (ที่ East Perth, Australia) โดยมีมุมมองต่างกัน เมื่อหมุนจนถึงมุมหนึ่ง สามเหลี่ยมเพนโรสจะปรากฎขึ้น
อ่านเพิ่ม

Bower, Gordon H. (editor), (1990).  Psychology of Learning & Motivation. Academic Press. Volume 26. p. 107. ISBN 0080863779
Mathematical Circus, Martin Gardner 1979 ISBN 0-14-022355-X (Chapter 1 – Optical Illusions)
Optical Illusions, Bruno Ernst 2006 ISBN 3-8228-5410-7
แหล่งข้อมูลอื่น

Impossible World
The M.C. Escher Project เก็บถาวร 2022-01-23 ที่ เวย์แบ็กแมชชีน
Art of Reutersvard
"Escher for Real" (3D objects)
Inconsistent Images
Echochrome, a video game that incorporates impossible objects into its gameplay
สี่แยกวิเศษชัยชาญ

| --- | --- |

ชื่ออักษรไทย: วิเศษชัยชาญ
ชื่ออักษรโรมัน: Wiset Chai Chan
ที่ตั้ง: ตำบลศาลเจ้าโรงทอง อำเภอวิเศษชัยชาญ จังหวัดอ่างทอง
ทิศทางการจราจร
↑: ทางหลวงแผ่นดินหมายเลข 3454  » โพธิ์ทอง
→: ทางหลวงแผ่นดินหมายเลข 3195 » อ่างทอง
↓: ทางหลวงแผ่นดินหมายเลข 3454 » เสนา
←: ทางหลวงแผ่นดินหมายเลข 3195 » สุพรรณบุรี
สี่แยกวิเศษชัยชาญ (อังกฤษ: Wiset Chai Chan Intersection)ตั้งอยู่บนจุดตัดของทางหลวงแผ่นดินหมายเลข 3454 (ชัยนาท-เสนา), ทางหลวงแผ่นดินหมายเลข 3195 (สุพรรณบุรี-อ่างทอง หรือถนนโพธิ์พระยา-ท่าเรือ) ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง มีสะพานข้ามคลองชลประทาน ลพบุรี-บางปะหัน อยู่บริเวณทางแยกด้านทิศตะวันออก ในแนวถนนสายสุพรรณบุรี-อ่างทอง
วัดศรีรัตนาราม (จังหวัดนนทบุรี)

| วัดศรีรัตนาราม |
| --- | --- |

ชื่อสามัญ: วัดศรีรัตนาราม, วัดบางพัง
ที่ตั้ง: เลขที่ 39 หมู่ที่ 2 ซอยสุขาประชาสรรค์ 2 ซอย 47 ถนนสุขาประชาสรรค์ 2 ตำบลบางพูด อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระอธิการอินทร์ อกตมโล
 สถานีย่อยพระพุทธศาสนา
วัดศรีรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 2 บ้านบางพัง ตำบลบางพูด อำเภอปากเกร็ด จังหวัดนนทบุรี ริมฝั่งแม่น้ำมีปลาน้ำจืดจำนวนมาก จนได้ชื่อว่า วังมัจฉา
วัดศรีรัตนารามสร้างขึ้นเมื่อวันที่ 27 มีนาคม พ.ศ. 2305 ในสมัยอยุธยาตอนปลาย ไม่ทราบนามของผู้สร้าง ชาวบ้านนิยมเรียกชื่อวัดว่า วัดบางพัง ตามชื่อท้องที่ตั้งวัด คือ บ้านบางพังซึ่งมักถูกกระแสน้ำกัดเซาะพังตลอดเวลา ต่อมาเปลี่ยนชื่อมาเป็น "วัดศรีรัตนาราม" วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2307
อาคารเสนาสนะได้แก่ อุโบสถ ได้รับการบูรณะเมื่อ พ.ศ. 2510 ภายในอุโบสถมีภาพเขียนเรื่องอดีตพระพุทธเจ้าตามความเชื่อมอญ พระมาลัย และพระพุทธปฏิมากร และกุฏิสงฆ์ เป็นอาคารไม้และอาคารครึ่งตึกครึ่งไม้ ส่วนปูชนียวัตถุมีพระประธานประจำอุโบสถ พร้อมด้วยพระปางต่าง ๆ อีก 7 องค์ ในวิหารมี 6 องค์ เจดีย์ย่อมุมไม้สิบสอง 1 องค์ สร้างในสมัยอยุธยาตอนปลาย อยู่ที่ด้านหน้าพระอุโบสถ ประชาชนมักมาสักการะรูปปั้นหลวงพ่อแฉ่ง สีลปัญโญ ซึ่งเป็นเกจิอาจารย์ชื่อดังในสมัยสงครามโลกครั้งที่ 2 ท่านสร้างวัตถุมงคลทั้งพระเนื้อผงพิมพ์ทรงสัตว์ต่าง ๆ หลายประเภททั้งพิมพ์ใหญ่ พิมพ์กลาง พิมพ์เล็ก พิมพ์สามเหรียญ เนื้อผง พระรอด ตะกรุด ผ้ายันต์ธง ทรายเสก พระกริ่ง พระชัยวัฒน์ พระประจำวัน นางกวัก พระพุทธกวักสามเหลี่ยม และพระสีวลีชนิดบูชาและคล้องคอ
ริมแม่น้ำเจ้าพระยาหน้าวัดศรีรัตนาราม มีเรือสำเภาก่ออิฐถือปูนยาวประมาณ 7 เมตร สร้างตามคติความเชื่อชาวมอญ ภายในเรือมีเจดีย์ 3 องค์ ซึ่งหมายถึง พระพุทธ พระธรรม และพระสงฆ์
รายนามเจ้าอาวาส

พระอธิการเจริญ
หลวงพ่อแฉ่ง สีลปัญโญ
พระอธิการประมวล ปวัฑฒโน
พระอธิการอินทร์ อกตมโล
สถานีรถไฟชิมบาชิ

สถานีรถไฟชิมบาชิ (ญี่ปุ่น: 新橋駅; โรมาจิ: Shinbashi-eki) เป็นสถานีรถไฟในเขตมินาโตะ กรุงโตเกียว สามารถเดินไปย่านกินซะราว 10 นาทีจากสถานีนี้ ให้บริการรถไฟฟ้าสามระบบคือ JR ตะวันออก, โตเกียวเมโทร และ รถไฟใต้ดินโทเอ
แหล่งข้อมูลอื่น

Shimbashi Station information (JR East) (ในภาษาญี่ปุ่น)
Shimbashi Station information (Tokyo Metro) (ในภาษาญี่ปุ่น)
Shimbashi Station information เก็บถาวร 2015-08-08 ที่ เวย์แบ็กแมชชีน (Toei) (ในภาษาญี่ปุ่น)
Shimbashi Station information (Yurikamome)
| ด ค กสถานีของ สายหลักโทไกโด โดย JR ตะวันออก |
| --- | --- |
 โตเกียว  ชิมบาชิ  ชินางาวะ  คาวาซากิ  โยโกฮามะ  (ชินจูกุ >>) โทสึกะ  โอฟูนะ  ฟูจิซาวะ  สึจิโด  ชิงาซากิ  ฮิราสึกะ  โออิโซะ  นิโนะมิยะ  โคซุ  คาโมะโนะมิยะ  โอดาวาระ  ฮายากาวะ  เนบูกาวะ  มานาซูรุ  ยูงาวาระ  อาตามิ (>> อิโต, นูมาซุ, ชิซูโอกะ) 
| ด ค กสถานีของสายยามาโนเตะ |
| --- | --- |
 ชินางาวะ  โอซากิ  โกตันดะ  เมงูโระ  เอบิซุ  ชิบูยะ  ฮาราจูกุ  โยโยงิ  ชินจูกุ  ชินโอกูโบะ  ทากาดาโนบาบะ  เมจิโระ  อิเกบูกูโระ  โอตสึกะ  ซูงาโมะ  โคมาโงเมะ  ทาบาตะ  นิชินิปโปริ  นิปโปริ  อูงูอิซูดานิ  อูเอโนะ  โอกาจิมาจิ  อากิฮาบาระ  คันดะ  โตเกียว  ยูรากุโจ  ชิมบาชิ  ฮามามัตสึโจ  ทามาจิ  ชินางาวะ
วิทยาลัยการอาชีวศึกษาปทุมธานี สถาบันการอาชีวศึกษาภาคกลาง ๑

วิทยาลัยการอาชีวศึกษาปทุมธานี (อังกฤษ : Patumthani Vocational Education College) เป็นศูนย์กลางการบริหารและการเรียนการสอนของสถาบันการอาชีวศึกษาภาคกลาง ๑ ตั้งอยู่ในจังหวัดปทุมธานี โดยพัฒนามาจากศูนย์วิศวกรรมเกษตร ไทย-เยอรมัน" (Thai-German Agricultural Engineering Training Center) และศูนย์ฝึกอบรมวิศวกรรมเกษตร จนกระทั่งปัจจุบันกลายมาเป็นสถาบันการอาชีวศึกษาภาคกลาง ๑ ซึ่งเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
| --- | --- |

ชื่อย่อ: วกศ.ปทุมธานี. / PVEC
คติพจน์: เป็นสถาบัน สร้างความเป็นเลิศทางวิชาชีพ
ประเภท: รัฐบาล - วิทยาลัย  สังกัดสถาบันการอาชีวศึกษาภาคกลาง ๑
สถาปนา: พ.ศ. 2508
ผู้อำนวยการ: นายวิทยา พลศรี
ที่ตั้ง: เลขที่ 2  หมู่ที่ 6  ถนนรังสิต-ปทุมธานี  ตำบลบางพูน  อำเภอเมืองปทุมธานี  จังหวัดปทุมธานี 12000
เว็บไซต์: www.p-vec.ac.th
ประวัติ

วิทยาลัยการอาชีวศึกษาปทุมธานี (วกศ.ปทุมธานี) แรกเริ่มก่อตั้งโดยใช้ชื่อว่า ศูนย์วิศวกรรมเกษตร ไทย-เยอรมัน" (Thai-German Agricultural Engineering Training Center) และได้เปลี่ยนมาเป็น "ศูนย์ฝึกอบรมวิศวกรรมเกษตร" (ศวษ.) จัดตั้งขึ้นเป็นทางการตามข้อตกลงระหว่างรัฐบาลไทยและสหพันธ์สาธารณรัฐเยอรมัน โดยได้เริ่มเจรจาให้ความร่วมมือทางด้านเทคนิคและวิชาการ โดยมีวัตถุประสงค์เพื่อเป็นสถาบันการศึกษา และเปิดฝึกอบรมทางด้านเครื่องจักรกลเกษตร สำหรับกลุ่มเป้าหมายทุกระดับ โดยจัดตั้งขึ้นเมื่อ ปี พ.ศ. 2508 ใช้สถานที่ของโรงเรียนเกษตรกรรมปทุมธานี เป็นสถานที่ดำเนินการ
ในเมื่อวันที่ 4 ธันวาคม 2511 ได้มีพระราชโองการประกาศจัดตั้ง "ศูนย์ฝึกอบรมวิศวกรรมเกษตร" ขึ้น อีกทั้งได้เริ่มก่อสร้างอาคาร สถานที่ทำงานเพิ่มเติมขึ้นที่ฟาร์มธนะรัตน์ บนพื้นที่ทั้งหมด 73 ไร่ 2 งาน 72 ตารางวา
ต่อมาเมื่อวันที่ 20 กันยายน 2520 กระทรวงศึกษาธิกาได้ประกาศให้ศูนย์ฝึกอบรมวิศวกรรมเกษตร เป็นสถานศึกษาระดับวิทยาลัย สังกัดกองวิทยาลัยเกษตรกรรม กรมอาชีวศึกษา กระทรวงศึกษาธิการ
ในวันที่ 19 พฤศจิกายน 2554 กระทรวงศึกษาธิการ จึงให้เปลี่ยนชือ "ศูนย์ฝึกอบรมวิศวกรรมเกษตร" เป็น วิทยาลัยการอาชีวศึกษาปทุมธานี" สถานศึกษาในสังกัดสำนักงานคณะกรรมการการอาชีวศึกษา กระทรวงศึกษาธิการ
จนกระทั่งปี พ.ศ. 2556 สำนักงานคณะกรรมการอาชีวศึกษา (สอศ.) ได้ประกาศจัดตั้ง "คณะกรรมการอาชีวศึกษา" เพื่อกำหนดหลักเกณฑ์การรวมและแยกสถาบันการศึกษาเพื่อจัดตั้งเป็น "สถานบันการอาชีวศึกษา จำนวน 19 แห่งทั่วไปประเทศ จึงมีผลทำให้ วิทยาลัยการอาชีวศึกษาปทุมธานี ยกฐานขึ้นเป็นสถาบันการอาชีวศึกษาภาคกลาง ๑ เป็นต้นมา
เปิดสอน

ปัจจุบันทำการเรียนการสอน ดังนี้
เปิดสอน > หลักสูตรประกาศนียบัตรวิชาชีพ

รับนักเรียนจบ ม.3 เรียนต่อ 3 ปี
สาขาวิชายานยนต์
สาขาวิชาไฟฟ้ากำลัง
สาขาวิชาคอมพิวเตอร์ธุรกิจ
สาขาวิชาเกษตรศาสตร์
สาขาวิชาการโรงแรม
สาขาวิชาอิเล็กทรอนิกส์
เปิดสอน > หลักสูตรประกาศนียบีตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี
สาขาวิชาเทคนิคเครื่องกล
สาขาวิชาไฟฟ้า
สาขาวิชาคอมพิวเตอร์ธุรกิจ
สาขาวิชาเทคโนโลยีสารสนเทศและการสือสาร
สาขาวิชาช่างกลเกษตร
สาขาวิชาการโรงแรม
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาภาคกลาง ๑ เก็บถาวร 2017-03-30 ที่ เวย์แบ็กแมชชีน
เว๊บไซต์วิทยาลัย เก็บถาวร 2017-04-03 ที่ เวย์แบ็กแมชชีน
องค์การเกษตรกรในอนาคตแห่งประเทศไทย
วัดพระธาตุจอมหมอกแก้ว

วัดพระธาตุจอมหมอกแก้ว เป็นหนึ่งในพระธาตุ 9 จอม ตั้งอยู่ใน บ้านดงมะเฟือง ตำบลจอมหมอกแก้ว อำเภอแม่ลาว จังหวัดเชียงราย
ดูเพิ่ม

พระธาตุ 9 จอม